
Rendszerváltás a kultúrafinanszírozásban? - avagy a Magyar Művészeti Akadémia felemelkedése

A magyar kultúrpolitika és kultúrafinanszírozás – hasonlóan a rendszerváltást követő összes politikai ciklust – jelentős változásokon ment keresztül az elmúlt négy évben. Teljesen újszerű elemként jelent meg ebben a rendszer a Magyar Művészeti Akadémia, amely nem csak jelentős állami forrásokat kapott, de az egész rendszer szempontjából fontos szerepet tölthet be. Dolgozatunk célja az intézmény megjelenésének hatásértékelése a hazai kultúrafinanszírozás szemszögéből. Ehhez nem csak a hazai és nemzetközi szakirodalmat, törvényeket, illetve sajtóban megjelenő véleményeket tekintjük át, de a változások által érintett, azokat különböző nézőpontból szemlélő hazai szakemberekkel készített interjúkat is felhasználunk. Munkánk végére elhelyezzük a Magyar Művészeti Akadémiát a Nemzeti Kulturális Alap viszonylatában, s megpróbálunk választ adni a felmerült problémák alapvető okaira. Úgy találjuk, hogy habár sok tekintetben az Akadémia létrehozásának módja felelős számos konfliktusért, a lényegi probléma mégis abban rejlik, hogy hiányzik a terület szereplőiből a kultúrafinanszírozás hazai rendszerének kellő mélységű feltérképezésének és koherenssé tételének az igénye.



